དེང་སྐབས་སྤྱི་ཚོགས་དྲ་ལམ་ཁག་ཏུ་མིང་མེད་གནས་ཚུལ་སྤེལ་སྟངས་དང་གློག་བརྙན་དང་འདྲ་པར་རྫུན་མ་སོགས་མི་ལ་སེམས་ཚོར་ཐེབས་ཆེད་གཏོང་བཞིན་པ་འདི་དག་ལ་བརྟེན་ནས།ཧིན་བོད་བར་གྱི་མཛའ་འབྲེལ་ལ་གནོད་སྐྱོན་འགྲོ་མི་རུང་བ་ནི་ཧ་ཅང་གལ་ཆེན་པོར་གྱུར་ཡོད།རྒྱ་དམར་གཞུང་གིས་བཏང་བའི་མི་སྣ་མང་པོ་ཡོད་ཚུལ་བཤད་པ་དེ་དག་བདེན་པ་ཡིན་ན་མར་མེའི་ཁྲོམ་སྐོར་སོགས་ཀྱི་སྐབས་བསམ་ཚུལ་ལས་འདས་པའི་གནད་དོན་བཟོ་སྲིད་པ་དང།དེ་ལ་བརྟེན་ནས་བོད་ཀྱི་རྩ་དོན་ལ་གནོད་སྐྱོན་འགྲོ་བ་མ་ཟད།༧གོང་ས་མཆོག་གི་བཞུགས་སྒར་དུ་མཚན་ཤས་ཀྱང་ཡོང་སྲིད་པ་རེད།སྤྱི་ཚོགས་དང་འབྲེལ་བའི་ལས་འགུལ་འདི་དག་མུ་མཐུད་སྤེལ་རྒྱུར་གཟབ་ནན་མ་བྱས་ན་སྐབས་འཚོལ་བ་རེ་ཟུང་གིས་བེད་སྤྱོད་ལོག་པར་གཏོང་རྒྱུའི་ཉེན་ཁ་ཆེན་པོ་ཡོད།རྒྱ་གར་གཞུང་གི་ཉེན་རྟོག་པས་ཉེས་ཅན་པ་དག་ནག་ཉེས་བསགས་པའི་ཕྱི་ཉིན་རང་དུ་འཇུ་བཟུང་བྱས་ཡོད་པས།ཁྲིམས་གཏུག་དང་འབྲེལ་བའི་ཐོག་ནས་བོད་པས་ཀྱང་ཤུགས་རྒྱག་དགོས་པ་དེ་ཧ་ཅང་གལ་ཆེན་པོ་ཡིན།